**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

Serviciul Juridic și Avize

**Nr**. **51634 / 10127 / 02.08.2023**

**R E F E R A T D E A P R O B A R E**

**privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.**

Prin prezenta, propunem preluarea în patrimoniul Municipiului a unor mijloace fixe aferente investiției ”*EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE*”, care se regăsesc în cadrul ansamblului de locuințe Unirii Park Residence din Târgu Mureș, situat pe str. Pomilor, precum şi predarea acestora în administrarea Companiei Aquaserv.

Lucrările au fost executate de către S.C. INSTALPREST S.R.L. conform proiectului elaborat de către S.C. CONSTRUCT INSTAL S.R.L., investitorii fiind ARCOFLOR CONSTRUCT S.R.L., SOCCER CONSTRUCT S.R.L ȘI DAFLOR PROJECT S.R.L.. Aceste sisteme au fost confirmate ca fiind funcționale de către Compania Aquaserv S.A., conform adresei cu nr. 206775/16.05.2023, înregistrată la S.P.A.D.P. sub nr. 33835/6523/16.05.2023.

Conform art. 89, alin. (5) din Regulamentul serviciului de alimentare cu apă potabilă şi de canalizare în aria de operare a Companiei Aquaserv Târgu Mureş, aprobat cu actul adiţional nr. 70/24.10.2016 la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010 la Asociaţia de Dezvoltare Intercomunitară “Aqua Invest Mureş” şi sub nr. 202662/05.03.2010 la Compania Aquaserv, *“Recepţia şi preluarea branşamentului, respectiv a extinderilor de reţele de apă ca mijloace fixe se realizează conform legislaţiei în vigoare. După recepţionare, branşamentele/extinderile de reţele se înscriu în conformitate cu prevederile legale, în evidenţa mijloacelor fixe,* ***ca bunuri aparţinătoare domeniului public de interes local.*** *Extinderile de reţele şi branşamentele construite prin finalizarea utilizatorilor şi a dezvoltătorilor imobiliari* ***vor fi donate administraţiilor publice locale prin hotărâri ale consiliilor locale respective****”.*

Totodată, prevederile art. 3 lit. d) din Legea nr. 241/2006 descriu **sistemul public de alimentare cu apă** ca fiind format din “*ansamblul construcţiilor şi terenurilor, instalaţiilor tehnologice, echipamentelor şi dotărilor specifice, prin care se realizează serviciul public de alimentare cu apă.”*

Investitorii ARCOFLOR CONSTRUCT S.R.L., SOCCER CONSTRUCT S.R.L ȘI DAFLOR PROJECT S.R.L. și-au manifestat intenția de a dona irevocabil Municipiului Târgu Mureș deplinul drept de proprietate asupra sistemului de alimentare cu apă și sistemul de canalizare al ansamblului de locuințe Unirii Park Residence – localitatea Târgu Mureș, jud. Mureș.

Baza legală pentru acceptarea de către o unitate administrativ teritorială a unei donații o reprezintă articolul 291, alin. (3) lit. a) din Codul Administrativ, potrivit căruia o asemenea operațiune se aprobă prin *”hotărâre a consiliului judeţean, respectiv a Consiliului General al Municipiului Bucureşti ori a* ***consiliului local*** *al comunei, al oraşului sau al municipiului, după caz, pentru donaţiile şi legatele de* ***bunuri imobile****”*.

Componenţa mijloacelor fixe aferente proiectului este prezentată în Anexa nr. I la proiectul de hotărâre alăturat. În ceea ce privește predarea-preluarea efectivă a acestor mijloace fixe, facem mențiunea că aceasta se va realiza prin intermediul comisiei desemnate în acest sens prin Dispoziție a Primarului.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

**Șef Serviciu Juridic și Avize A.D.P.,**

**C.j. Codarcea Roxana**

Întocmit

C.j. Făgărășan Tudor

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.**

**Având în vedere:**

a) Referatul de aprobare nr. 51634/10127/02.08.2023 inițiat de Primar prin Serviciul Public Administrația Domeniului Public *privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferent ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.;*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Tehnice;

e) Raportul Direcției Economice;

**În conformitate cu prevederile:**

* Ofertei de donație autentificată sub nr. 442/31.03.2022;
* Art. 12, lit. e) și art. 20, alin. (1) din Legea nr. 241/2006 a serviciului de alimentare cu apă şi de canalizare, republicată, cu modificările și completările ulterioare;

**În temeiul** art. 129 alin. (2) lit. ”c” și ”d”, alin. (6), lit. ”a”, alin. (7), lit. ”n”, art. 139 alin. (1), art. 196, alin. (1), lit. ”a”, art. 286, alin. (4) și art. 291, alin. (3), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**.

**(1)** Se aprobă preluareaîn domeniul privat al Municipiului Târgu Mureșarețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L.

**(2)** Se aprobă trecererea din domeniul privat în domeniul public al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, menționată la alineatul 1, având valoarea totală de 578.786 lei.

**Art. 2.** Se aprobă lista mijloacelor fixe prezentată în Anexa I, care face parte integrantă din prezenta hotărâre.

**Art. 3.** Se apropă predarea în administrare a mijloacelor fixe identificate în Anexa I către Compania Aquaserv conform Contractului de Delegare a Gestiunii Serviciilor Publice de alimentare cu apă şi de canalizare înregistrat sub nr. 22/05.03.2010, la Asociaţia de Dezvoltare Intercomunitară “Aqua Invest Mureş” şi sub nr. 202662/05.03.2010 la S.C. Compania Aquaserv S.A.

**Art. 4**. Preluarea-predarea mijloacelor fixe prezentate în Anexa I se va executa de către comisia desemnată în acest sens prin dispoziție a primarului.

**Art. 5.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public, Direcția Tehnică și Direcția Economică.

**Art. 6.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 7.** Prezenta hotărâre se comunică:

* Serviciului Public Administraţiei Domeniului Public;
* Direcției Tehnice;
* Direcției Economice;
* S.C. Compania Aquaserv S.A.;
* ARCOFLOR CONSTRUCT S.R.L.;
* SOCCER CONSTRUCT S.R.L;
* DAFLOR PROJECT S.R.L.

**Viză de legalitate**

**Secretarul General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**